Diari Oficial de la Generalitat Valenciana


Sumari del DOGV 9615, del 12-06-2023 (2023/6465)

Extracte de la Resolució de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes per al foment de races autòctones en perill d'extinció per a l'exercici 2023 a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6465


Data del document
:   05-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes per al foment de races autòctones en perill d'extinció per a l'exercici 2023 a la Comunitat Valenciana. [2023/6465]  
BDNS (identif.): 701245.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/701245)  
  
Apartat primer. Entitats Beneficiàries  
Les organitzacions o associacions de ramaders reconegudes per la Comunitat Valenciana.  
  
Apartat segon. Objecte  
L'objecte de l'ajuda és la concessió de les subvencions per al foment de les races autòctones espanyoles que figuren en l'annex I del Reial decret 45/2019, de 8 de febrer, pel qual s'estableixen les normes zootècniques aplicables als animals reproductors de raça pura, porcins reproductors híbrids, i el seu material reproductiu s'actualitza el Programa nacional de conservació, millora i foment de les races ramaderes, i es modifiquen els Reials decrets 558/2001, de 25 de maig; 1316/1992, de 30 d'octubre; 1438/1992, de 27 de novembre; i 1625/2011, de 14 de novembre, i l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, que va aprovar les bases reguladores de les subvencions destinades al foment de races autòctones en perill d'extinció descrites en l'annex I i destinades a les organitzacions o associacions de ramaders reconegudes per la Comunitat Valenciana.  
  
Apartat tercer. Bases reguladores  
Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual es regulen les bases reguladores de les subvencions destinades al foment de races autòctones en perill d'extinció.  
  
Apartat quart. Quantia  
Corresponent al 100 % de l'import pressupostat en l'exercici 2022, per la quantia global màxima de 24.000,00 euros.  
  
Apartat cinqué. Termini de presentació de sol·licituds  
El termini de presentació de sol·licituds en l'exercici 2023 per a les ajudes d'aquesta convocatòria serà d'un mes a partir de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
València, 5 de juny de 2023.-La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.